Un val de aer polar s-a așternut peste România și a scăzut temperaturile sub pragul înghețului. La Vârful Omu s-au înregistrat -12 grade, iar în București, miercuri dimineața, au fost doar 1 grad. Toatî țara se află sub informare de vreme rea.
Meteorologii au emis, marți, o informare meteorologică de ploi, lapoviță și ninsori, avertizare valabilă până joi seara, inclusiv. Mai mult, la munte s-a așternut un strat nou de zăpadă, conform Digi24.
În nordul și centrul Moldovei sunt așteptate precipitații slabe sub formă de ninsoare, iar în sudul Moldovei, Dobrogea, Muntenia și Transilvania este posibil să cadă precipitații mixte. Vântul va sufla cu rafale de 40-50 km/h în estul, sud-estul țării și la munte.
În Carpații Orientali și Meridionali se va depunde un strat nou de zăpadă pentru că va ninge, dar moderat.
În București, vremea va fi rece și temperatura maximă va fi de 6 grade, iar cea minima de 1-2 grade Celsius.